
GELERT, 


CI LLYWELYN. 





(Allan o “Gantawd Llywelyn.” ) 


O'r helfa ar ei fuan farch, 
Llywelyn ddaeth i'w lys, 
Gan seinio'i gorn, ac ato daeth 
Ei deulu oll ar frys: 
Pan welodd wedd ei rian lân 
A'i gwenau hawddgar hi, 
*Pa le mae Gelert? ebe ef, 
Pa le mae mhlentyn i? 
Paham na ddaw y ddau yn awr 
A chroesaw mawr i mi? 
“Mae'th fab mewn hun—a thybiais i i 
Fod Gelert gyda thi, 
Gad imi wel'd fy anwyl fab 
A'i wasgu at fy mron; 
Fy nhrysor penaf ydyw ef 
Ar wyneb daear gron. 


Ar frys yr aeth i'w >stafell ef, 
Ca'dd yno ddychryn mawr; 
'Roedd cryd ei blentyn wedi ei droi, 
A gwaed yn rhuddo'r llawr! 
“ Fy mhlentyn tyner, ebai ef, 
“Fy mhlentyn anwyl i! 
Rhyw lofrudd a'i ysgeler law 
Derfynodd d'einoes di !” 

A Gelert o ryw dywyll le 
A gododd ar ei draed ; 

A'i lygaid yn melltenu tân, 
A'i safn yn goch gan waed: 

* Ai ti a wnaeth y weithred hon ? 
O elyn tost i mi !' 

A sydyn gyda'i gleddyf llym 
Trywanodd ef ei gi. 


A! dyma lais o dan y cryd, 
Fel miwsig angel syw ; 

Ymgrymu wna y fam a'r tad, 
Mae'r plentyn eto'n fyw ; t 

Wrth droi y dillad gwelent ef, 1 
Yn gwenu yn ei hân; 

Ac wrth ei ben yn gelain gorph, 
Mae blaidd o aflan lun. 

Llywelyn dd'wedai yn ci loes, - 
“O ! Gelert, ffyddlon gi, 

Achubais ti ei fywyd ef, 
A lleddais inau di! 

Cei faen o farmor ar dy fedd, 
Anrhydedd fydd dy ran, — 

A'r ci wrth lyfu llaw y llyw, 

Fu farw yn y fan 





BEDD Y DYN TYLAWD. 


Is yr ywen ddu gangenog 
Twmpath gwyrddlas gwyd ei ben, 
Fel i dderbyn o goronog 
Addurniadau gwlith y nen ; 
Llawer troed, yn anystyriol, 
Yn ei fathru'n fynych gawd, 
Gan ysigo'i laswellt siriol— 
Dyna fedd y dyn tylawd. 


Swyddwyr cyflog gweithdŷ'r undeb 
A'i hebryngodd ef i'w fedd; 
Wrth droi'r briddell ar ei wyneb 
Nid oedd deigryn ar un wedd; 
'Nol hir frwydro â thrafferthion 
Daeth i ben ei ingol rawd; 
Noddfa dawel rhag angenion 
Ydyw bedd y dyn tylawd. 


Mae'r gareg arw â'r ddwy lythyren 
Dorodd rhyw annghelfydd law 

Gyd-chwareuai âg e'n fachgen 
Wedi hollti'n ddwy gerllaw ; 

A phan dŵelo sul y Blodau, 
Nid oes yno gâr na brawd 

Yn rhoi gwyrdd-ddail na phwysiau 
Ar lwm fedd y dyn tylawd. 


A sedd fynor nid yw'r Awen 
Yn galaru uwch ei lwch, 
A chyn hir drwy'r las dywarchen 
Aradr amser dyna'i swch ; 
Un â'r llawr fydd yr orphwysfa, 
Annghof drosti dŷn ei hawd ; 
Ond er hyny angel wylia 
Ddaear bedd y dyn tylawd. 
— IOAN EMLYN 


























GYDA'R WAWR. 


Udganai udgorn rhyfel, | 
Gyda'r wawr, &c., Î 

Gweryrai'r meirch yn uchel, ; 
Gyda'r wawr ; 

Bu galed iawn y brwydro, 

A'm hanwyl briod yno, 

Yn gorwedd wedi'i glwyfo 

Gan alw am ei Weno, 
Gyda'r wawr, &c. 


ie ty 


Eis yno'r boreu wed'yn í 
Gyda'r wawr, &e., a 

I chwilio am Llewelyn, k 
Gyda'r wawr; | Ê 

Ce's wel'd ei ruddiau gwelw F 
Ce's glywed swn fy enw, 
Oddiar ei fin wrth farw _ 
Rhyw foreu prudd oedd hwnw, 
Gyda'r wawr, &c. 





Bob dydd 'rwy'n myn'd er hyny 
Gyda'r wawr, &c,, 

At fedd y gŵr wy'n garu, 
Gyda'r wawr ; 

I blanu tlysion flodau, 

Eneiniwyd gyda'm dagrau, 

Tra'r dydd yn taflu 'i olaa, 

I ddweyd y cwyd ryw forau, 

Gyda'r wawr, &c., 





Argrafíwyd gan M. Davis, Llanbedr. 


